Unknown title

O‘zbekiston Respublikasi Adliya vazirligiga davlat reyestridan chiqarish uchun taqdim etilgan normativ-huquqiy hujjatni huquqiy ekspertiza qilish natijasi bo‘yicha 2002-yil 13-sentabrdagi xulosaga muvofiq hamda O‘zbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qo‘mitalari va idoralar me’yoriy hujjatlarining qonuniyligini ta’minlash chora-tadbirlari to‘g‘risida”gi va 2000-yil 19-maydagi 197-son “Vazirliklar, davlat qo‘mitalari va idoralar me’yoriy hujjatlarini qabul qilish tartibini takomillashtirish to‘g‘risida”gi qarorlariga asosan
 1. O‘zbekiston Respublikasi Adliya vazirligi tomonidan 1998-yil 21-fevralda 407-son bilan davlat ro‘yxatidan o‘tkazilgan “Tijorat banklari tomonidan ish haqi uchun mablag‘lar berish tartibi” davlat reyestridan chik.arilsin va bu haqda O‘zbekiston Respublikasi vazirliklari, davlat qo‘mitalari va idoralar normativ-huquqiy hujjatlarining davlat reyestriga tegishli yozuv kiritilsin.
 2. Uzbekistan Respublikasi Mehnat va aholini ijtimoiy muhofaza qilishi vazirligi, Moliya vazirligi, Markaziy banki va Makroiqtisodiyot va statistika vazirligi mazkur hujjat davlat reyestridan chiqarilganligini barcha manfaatdor shaxslarga yetkazishi lozimligi ma’lumot uchun qabul kilinsin.
 3. Idoraviy me’yoriy hujjatlarni davlat ro‘yxatidan o‘tkazish boshqarmasi (M.M.Ikromov) ushbu hujjat davlat reyestridan chiqarilganligi to‘grisidagi ma’lumot ommaviy axborot vositalarida chop etilishi hamda manfaatdor shaxslar e’tiboriga yetkazilishi ustidan nazoratni ta’minlasin.
 4. Qonun hujjatlarini turkumlash va huquqiy axborot boshqarmasi (A.J.Toshqulov) mazkur buyrukni “O‘zbekiston Respublikasi vazirliklari, davlat qo‘mitalari va idoralari me’yoriy hujjatlari Axborotnomasi” — “Byulleten normativnix aktov ministerstv, gosudarstvennix komitetov i vedomstv Respubliki Uzbekistan”da nashr etishni ta’minlasin.
 5. Mazkur buyruqning bajarilishini nazorat qilish Qonunchilik bosh boshqarmasi boshlig‘i X.M.Sodiqov zimmasiga yuklansin.